Mertxikadun neskatoa

Mertxikadun neskatoa (, Devotxka s Persikami) Valentin Serov margolari inpresionista errusiarraren lana da. Seroven lan garrantzitsuenetariko bat da; artistaren laguna eta biografoa zen Igor Grabarren iritziz, errusiar artearen maisu-lana.1887an bukatu zuen.

Deskribapena 
12 urteko neskatoa Vera Mamontova da, Savva Mamontov mezenas errusiarraren alaba. Abramsevon margotu zen, Moskutik gertu dagoen etxalde batean, Sergei Aksakov idazleari esker kultur gune garrantzitsu bihurtu zena. Mamontovek 1870ean erosi zuen finka, eta tradizioari eutsi zion. Valentin Serovek, bestetik, txikitatik ezagutzen zuen Vera, beste artista batzuk bezala etxaldera joaten baitzen. Vera Mamontova modeloa ere Viktor Vasnetsovek margotu zuen Astigar adar bat duen neska lanean (1896).

1887an, margolanak lehen saria irabazi zuen Moskuko arte-maitaleen erakusketa batean. 2016an berriro egin zen ezagun, zabalkunde handia izan zuen Interneteko meme baterako erabili baitzen.

Erreferentziak

Kanpo estekak 
 :Margolanaren fitxa Tretiakov Galeriaren webgunean.

Valentin Seroven margolanak
1887ko margolanak
Errusiako margolanak
Inpresionismoko margolanak
Interneteko memeak
Tretiakov Galeriaren bildumak
Erretratuak
Haurrei buruzko margolanak
Janariak eta edariak margolanetan